तरकारीखेती गर्न थालेपछि विगतको तुलनामा महिला आत्मनिर्भर हुँदै आएको स्थानीयवासी मीना चौधरीले बताए। भगवतीपुरमा उत्पादित तरकारी बिक्रीका लागि अगैया र बिनौनाका स्थानीय बजारमा लैजानुपर्छ। स्थानीय बजारमा २० देखि रु ३० प्रतिकिलोका दरले तरकारी बिक्री हुँदै आएको छ। स्थानीयवासी छवि चौधरीका अनुसार एक डेढ घण्टा हिँडेर बजार पुर्‍याइएको तरकारी बिक्री नहुँदा कहिलेकाहीँ फिर्ता ल्याउनुपर्ने हुन्छ।
